આ બાજુ નિસર્ગ હાલમાં પણ નિત્યાના ખોળામાં માથું રાખીને સૂતેલો હતો, અને પોતાના પ્રેમની અમૂલ્ય પળોને યાદ કરીને એકબીજામાં ખોવાયેલા હતાં, એવામાં નિત્યાનું ધ્યાન પોતાની સામેથી ગુસ્સાથી લાલચોળ થઈને તેમની તરફ આવી રહેલા તેના પિતા તરફ ગયું, જેના હાથમાં રિવોલ્વર હતી, અને તેની સાથે રહેલા એમ. એલ. એનાં હાથમાં ખુલ્લી ધારદાર તલવાર હતી, જ્યારે બીજા ચાર વ્યક્તિઓનાં હાથમાં પણ હથિયારો હતાં.